樓尚書生日
作者：釋寶曇
朝代：宋

paragraphs: 歲行丁巳生公年，一周甲子初回旋。
壺中日月自長久，我身曾作蓬萊仙。
霓旌何爲下南國，伊傅事業須林泉。
胸中抱負五色石，晴窗撫弄供磨沿。
古今成敗幾頭緒，酒澆不下仍橫咽。
援琴一鼓天地靜，萬象起舞加清圓。
新詩往往到紅葉，門前流水人爭傳。
世間樂事唯我有，錦衣鶴髮同歡然。
天公有意誰得解，功名自古俱華顛。
鹽梅霖雨入吾手，母子共醉春風前。